Märjamaa külanõukogu

Märjamaa külanõukogu oli külanõukogu Eesti NSV-s. (vaadatud 26.11.2017) 

Märjamaa külanõukogu moodustati 1945 septembris Läänemaal Märjamaa vallas. Külanõukogu keskus asus Märjamaa alevikus.Eesti NSV Ülemnõukogu Presiidiumi 13. septembri 1945 seadlus Lääne maakonna valdades küla töörahva saadikute nõukogude moodustamise kohta. Eesti NSV Teataja, 1945, 32, 501

Seoses maakondade ja valdade likvideerimise ning maarajoonide moodustamisega arvati Märjamaa külanõukogu 1950 septembris Märjamaa rajooni koosseisu.Eesti NSV Ülemnõukogu Presiidiumi 26. septembri 1950 seadlus maarajoonide moodustamise kohta Eesti NSV-s. Eesti NSV Teataja, 1950, 11, 114

1954. aastal liideti Märjamaa külanõukoguga likvideeritud Sipa ja Paeküla külanõukogu maad. 

1954. aasta seisuga tegutsesid külanõukogus "Avangardi", "Võitluse", "Punase Tähe", "Kalevipoja" ja "Tõotuse" kolhoos, Märjamaa sovhoos ja Rapla Rajoonidevahelise Loomade Varumise Kontori Märjamaa Vastuvõtupunkt.

1960. aastal liideti Märjamaa külanõukoguga likvideeritud Alaküla külanõukogu maad.

Seoses Märjamaa rajooni likvideerimisega 1962. aastal, arvati Märjamaa külanõukogu Rapla rajooni koosseisu.

1972. aasta liideti Märjamaa külanõukoguga likvideeritud Varbola külanõukogu maad. 

1973. aasta seisuga oli külanõukogu pindala 398 km² ja elanike arv 3010. Külanõukogus tegutsesid Tasuja kolhoos ning Märjamaa ja Varbola sovhoos.

1976. aastal liideti Märjamaa külanõukoguga likvideeritud Velise külanõukogu maad.

14. veebruarist 1991 kehtestati Märjamaa valla omavalitsuslik staatus, millega Märjamaa külanõukogu lõpetas tegevuse.https://www.riigiteataja.ee/akt/13069539 Eesti Vabariigi Ülemnõukogu Presiidiumi seadlus Rapla maakonna Märjamaa valla omavalitsusliku staatuse kinnitamise kohta

Viited

Kategooria:Eesti NSV külanõukogud
Kategooria:Märjamaa rajoon
Kategooria:Rapla rajoon